kardosdrur/scandi-wiki huggingface dataset:
Château de Beynac

Château de Beynac er en borg i kommunen Beynac-et-Cazenac i departemntet Dordogne i Nordfrankrig. Borgen er en af de bedst bevarede og best kendte i regionen.

Den er opført i middelalderen, og de ældste dele går tilbage til 1100-tallet. Den er anlagt på toppen af en kalkstensklippe på nordbredden af floden Dordogne.

Baroner af Beynac 
 Maynard de Beynac (1115–1124)
 Adhémar of Le Puy (1147–1189)
 Richard Løvehjerte, konge af England (1189–1199)
 Pons I de Beynac (1200–1209)
 Gaillard de Beynac (1238–1272)
 Pons II de Beynac (1251–1300)
 Adhémar II de Beynac (1269–1348)
 Pons III de Beynac ( –1346)
 Boson, Pons de Beynac (1341–1348)
 Pons IV de Beynac (1362–1366)
 Philippe de Beynac ( –1403)
 Pons V de Beynac (1461–1463)
 Jean-Bertrand de Beynac ( –1485)
 Geoffroy I de Beynac ( –1530)
 François de Beynac ( –1537)
 Geoffroy II de Beynac ( –1546)
 Geoffroy III de Beynac
 Guy I de Beynac (1643– )
 Isaac de Beynac
 Guy II de Beynac
 Pierre de Beynac
Familien de Beynac uddøde i 1753 på den mandlige side med Pierre. Han giftede sig med Anne-Marie Boucher i 1727, og de fik to døtre; Julie de Beynac giftede sig med de Castelnau, og Claude-Marie de Beynac giftede sigt med Christophe Marie de Beaumont du Repaire i 1761. The family de Beaumont du Repaire added "Beynac" to its name and took the courtesy title of "marquis de Beaumont-Beynac".

Referencer 

Slotte i Frankrig
Dordogne
Division I i ishockey 1956-57

Division I i ishockey 1956-57 var den 36. sæson af den bedste svenske ishockeyliga. Det var samtidig turneringen om det 33. svenske mesterskab i ishockey for mandlige klubhold. Ligaen var siden den foregående sæson blevet udvidet fra 12 til 16 klubber. De 16 klubber var opdelt i to regionale puljer med otte hold i hver, og i hver pulje spillede holdene en dobbeltturnering alle-mod-alle. De to bedste hold fra hver pulje gik videre til SM-serien, hvor de fire hold spillede en ny dobbeltturnering alle-mod-alle.

Mesterskabet blev vundet af Gävle Godtemplare IK, som blev svenske mestre for første og hidtil eneste gang. Det var også første gang, at mesterskabet blev vundet af et hold uden for Stockholm-Södertälje-området, og Gävle Godtemplare IK blev derfor det første svenske mesterhold fra landsdelen Norrland. Gävle Godtemplare IK var blevet nr. 2 i Division I Nord men vandt derefter fire ud af de seks kampe i SM-serien, hvorved mesterskabet blev sikret med ét points forspring til sølv- og bronzemedaljevinderne. Sølvmedaljerne gik til Djurgårdens IF, der havde vundet Division I Syd. Holdet endte SM-serien med tre sejre, en uafgjort og to nederlag og fik dermed klubbens femte sæt SM-sølvmedaljer. Bronzemedaljerne blev vundet af de forsvarende mestre fra Södertälje SK, som havde kvalificeret sig til SM-serien ved at ende på andenpladsen Division I Syd.

De tidligere ottedobbelte svenske mestre fra Hammarby IF endte på syvendepladsen i Division I Nord og rykkede dermed ned i Division II for første gang efter at holdet havde spillet i landets bedste række i hele klubbens historie.

Grundspil

Division I Nord

Division I Syd

Slutspil

SM-serien

Spillere 

Gävle Godtemplare IK's mesterhold bestod af følgende spillere:
 Gert Blomé (1. SM-titel)
 Gunnar Brundin (1. SM-titel)
 Carlgustav Gustafsson (1. SM-titel)
 Egon Hillgren (1. SM-titel)
 Per-Olov Härdin (1. SM-titel)
 Han Isaksson (1. SM-titel)
 Stig Nilsson (1. SM-titel)
 Rolf Norman (1. SM-titel)
 Runar Söderström (1. SM-titel)
 Gösta Westerlund (1. SM-titel)
 Sven Wickman (1. SM-titel)
 Valter Åhlén (1. SM-titel)
 Carl-Göran Öberg (1. SM-tirel)
 Hans Öberg (1. SM-tirel)

Kilder 
 Hockeyarchives - Championnat de Suède 1956/57  
 Ishockeytabeller - 1956-57  
 Svenska Ishockeyförbundet - Historik - Nationellt  
 Djurgården Hockey - Historia - 1950-1959  
 Hammarby IF - Historia - 1956/57  
 Svenskhockey.com - Allsvenskan 1956/57

Noter 

1956-57
1956-57
Ishockey i 1956
Ishockey i 1957
Vigra

Vigra er den største af øerne i Giske kommune lige nord for Ålesund i Møre og Romsdal fylke i Norge. Ålesund lufthavn ligger midt på øen, og er den største arbejdsplads. Andre hovederhverv er landbrug og fiskeri. Indbyggertallet var 2.179 pr 1. januar 2019. De fleste bor i Roald, Molnes og Synes. Andre stednavne er Blindheim, Blindheimsvika, Gjøsund, Rørvika, Røysa og Røsvika.

Vigra har et areal på 20 kvadratkilometer, og er relativt flad kun med småfjelde. Højeste naturlige punkt er Molnesfjellet med sine 123 meter over havet.

Historie 
Detr er gjort rige fund av gravhøje og bosætninger fra jernalderen, og lokale stednavne på øen stammer tilbage fra denne periode. Ifølge traditionen kommer Gange-Rolv og Ragnvald Mørejarl fra Vigra.

Gårdene på Vigra hørte til Gryta skipreide før 1822.

Vigra var del av Haram kommune frem til 1. januar 1890, da den blev udskilt som selvstændig kommune, Roald herred. 1. januar 1919 blev navnet ændret til Vigra herred, og i 1964 blev herrederne Vigra og Giske slået sammen til Giske kommune.

Trafik 
Vigra er forbundet til fastlandet via bro til Valderøy, som så er forbundet med den undersøiske Valderøytunnelen til Ålesund via Ellingsøy. Tunnelen åbnede i 1987, og før dette gik der bilfærge melle m Valderøy og Ålesund.

Ålesund lufthavn, Vigra (IATA: AES, ICAO: ENAL) på øen åbnede i 1958. Flyvepladsen fik ny terminalbygning og forlænget rullebane i 1986 og blev væsentligt opgraderet i 2009.

Kultur 
Vigra IL er den lokale idrætsklub på øya.

Børneskolen Vigra skole i Roald havde 200 elever i 2018/19. Skolen er oprindelig fra 1957, og fik nye bygninger i 1964 og 1991.

Litteratur

Se også 

 Årsskrift for til Vigra sogelag
 

Tidligere kommuner i Norge
Øer i Møre og Romsdal
Giske
Luciano Simoni

Luciano Simoni (født 1932 i Bologna, Italien - død 23. december 2010) var en italiensk komponist, professor, ingeniør, videnskabsmand.

Simoni studerede til elektroingeniør på Bologna Universitet, hvor han også studerede komposition hos Lino Liviabella. Tog også kompositions timer hos Ottorino Respighi. Han levede efter sin studietid som ingeniør og professor, men komponerede sideløbende musik som han blev berømmet for, ved siden af. Simoni har skrevet 5 symfonier, orkesterværker, kammermusik, instrumentalværker for mange instrumenter, korværker, og vokalmusik etc. Hans kompositioner var hovedsageligt symfoniske og for orkester.

Udvalgte værker 

 Symfoni nr. 1 (1960-1961) - for orkester
 Symfoni nr. 2 (1981-1982) - for orkester
 Symfoni nr. 3 (1986-1987) - for orkester
 Symfoni nr. 4 (2002) - for orkester
 Symfoni nr. 5 (2005) - for orkester
 Missa Solemnis (1988) - messe - for kor og orkester

Eksterne henvisninger 
 om Luciano Simoni på www.musicweb-international.com 

Komponister fra Italien
Professorer
Videnskabsmænd
Ingeniører fra Italien
Pedro Vilarroig

Pedro Vilarroig (født 8. november 1954 i Madrid, Spanien) er en spansk professor, komponist, dirigent og ingeniør.

Vilarroig er en professor i fysik, og kosmologi, men var oprindeligt ingeniør uddannet og derefter kompositions uddannet på Det Kongelige Musikkonservatorium i Madrid. Han studerede også koralharmonisering hos Petr Fiala i Tjekkiet, og var på kompositionskurser med Carmelo Bernaola. Vilarroig har skrevet 9 symfonier, orkesterværker, kammermusik, elektroniskmusik, korværker, vokalmusik, soundtracks til film etc. Han stoppede som komponist i 2018.

Udvalgte værker 

 Symfoni nr. 1 (1973) - for orkester
 Symfoni nr. 2 (1975)- for orkester
 Symfoni nr. 3 "Filosofisk" - for orkester
 Symfoni nr. 4 "Kosmos" (1980) - for kor og orkester
 Symfoni nr. 5 "Genfødsel" (1983) - for orkester
 Symfoni nr. 6 (1985) - for elektroakustik
 Symfoni nr. 7 "Stormen" (1986) - for kor og orkester
 Symfoni nr. 8 (1998) - for Orkester
 Symfoni nr. 9 "Tilblivelsen" (2006) - for solister, kor og orkester

Eksterne henvisninger 
 om Pedro Vilarroig på www.musicweb-international.com 

Professorer
Komponister fra Spanien
Dirigenter fra Spanien
Ingeniører
Valentin Zubiaurre

Valentin Zubiaurre (født 13. februar 1837 i Garai, død 13. januar 1914 i Madrid, Spanien) var en spansk komponist, organist og lærer.

Zubiaurre sang i kor som barn, og studerede senere orgel i Bilbao. Tog til Latinamerika, hvor han underviste som musikpædagog i orgel og teori. Vendte tilbage til Spanien, hvor han fik en af sine opera kompositioner opført, og vandt en førstepris i en musikkonkurrence., med hvilket han vandt et stipendium og kunne studere komposition i Italien. Zubiaurre var senere professor og lærer i komposition på Musikkonservatoriet i Madrid. Han har skrevet en symfoni, orkesterværker, operaer, instrumentalværker og liturgiske værker.

Udvalgte værker 

 Symfoni (i E-dur) (1870) - for orkester
 Requiem (?) - for solister, Kor og orkester

Eksterne henvisninger 
 om Valentin Zubiaurre på www.musicweb-international.com 

Komponister fra Spanien
Organister
Lærere
Neil Peart

Neil Peart (født 12. september 1952, død 7. januar 2020) var trommeslager i  det canadiske band Rush. Han regnes for at være blandt verdens bedste trommeslagere og døde i en alder af 67 år af hjernekræft.

Mange professionelle musikere har gennem tiden været inspireret af såvel Neil Peart og de andre musikere i bandet.

Udover at være Trommeslager var han også lyriker i bandet.

Referencer

Eksterne henvisninger 

 

Trommeslagere fra Canada
Johnston & Murphy

Johnston & Murphy er et amerikansk selskab, der fremstiller og sælger fodtøj og beklædning. Selskabet er ejet af Genesco Inc. og har hovedsæde i  Nashville, Tennessee. Selskabet har mere end 2100 butikker i USA.

Se også 
 Alden Shoe Company
 Allen Edmonds
 Florsheim Shoes

Referencer

Eksterne henvisninger 
 

Beklædningsvirksomheder fra USA
Fodtøjsvirksomheder
Etableret i 1850
Øster Bording

Øster Bording er en landsby i udkanten af Silkeborg, i Balle Sogn, Silkeborg Kommune med . Byen havde en station på Silkeborg-Kjellerup-Rødkærsbro Jernbane.

Referencer

Eksterne henvisninger 
 oesterbording.dk - hjemmeside for byen

Byer i Silkeborg Kommune
Edvard Sarvig

Edvard Johannes Sarvig (født 6. juni 1894, død 3. juni 1968, f. Sørensen) var en dansk kunstmaler. Primært landskabsmaler, med fokus på lys- og farvenuancer. Han malede en del selvportrætter. Han var blandt andet påvirket af L.A. Ring. 

Edvard Sarvig var onkel til digteren Ole Sarvig.

referencer

Eksterne henvisninger 
 Edvard Sarvig  på Kunstindeks Danmark/Weilbachs Kunstnerleksikon
Edvard Sarvig  på gravsted.dk

Malere fra Danmark
Skovrydning

Ved skovrydning eller afskovning fjernes træerne fra et skovdækket område, som herved gøres til åbent land, med henblik på agerbrug, græsning eller bebyggelse. Det meste skovrydning foregår i dag i tropiske regnskove, som er levested for mere end halvdelen af landjordens plante- og dyrearter.

Skovrydning foretages af en række grunde: de fældede træer kan bruges som byggemateriale eller brændsel, evt i form af trækul, mens den ryddede skov kan bruges til græsning for husdyr eller til dyrkning af afgrøder som soja og palmeolie. De senere årtier er der globalt set foregået skovrydning i stor skala, præget af manglende respekt for uberørt natur, ubalanceret skovbrug og utilstrækkelig miljølovgivning, og skovrydningen fortsætter stadig. Mellem 2000 og 2012 blev på verdensplan ryddet 2,3 mio km2 skov, mens der kun blev plantet 0,8 mio km2 ny skov. I 2005 var skovrydning holdt op med at vokse i lande med BNP pr indbygger på mere end 4.600 US$.

Hvis man rydder et skovområde uden at rejse ny skov, fører det til ødelæggelse af levesteder for dyr og planter, forringelse af biodiversitet og udtørring af området. Både i nutiden og fortiden har skovrydning ofte medført udryddelse af dyre- og plantearter, klimaforandringer, fremvækst af ørken og fordrivelse af befolkningsgrupper. Skovrydning hæmmer biologisk indfangning af atmosfærisk kuldioxid, hvilket fører til global opvarmning, som på sin side er med til at presse sårbare befolkningsgrupper til at opdyrke mere jord, som resultat af negativ feedback. Skovryddede områder udsættes ofte for skadelige miljøforandringer, såsom faldende bonitet og jorderosion.

På verdensplan foregår det meste skovrydning i tropiske og subtropiske udviklingslande og NIC-lande. Af jordklodens oprindelige 16 mio km2 tropisk regnskov er i dag kun 6,2 mio km2 tilbage. Hvert minut ryddes der i regnskoven i Amazonas et areal svarende til en fodboldbane. I 2018 gik 36.000 km2 hidtil uberørt skov tabt i troperne, et areal omtrent svarende til Jylland og Sjælland tilsammen. I 2016 var omkring 31% af Jordens overflade dækket af skov.

Skovrydning er ofte ledsaget af voldsomme skovbrande, som på linje med afbrænding af fossile brændstoffer tilfører store mængder kuldioxid til atmosfæren. I september 2019 fastslog en rapport, at omfanget af skovrydning er stærkt stigende. I 2017 forsvandt der på verdensplan 294.000 km2 skov.

Referencer

Eksterne henvisninger 

 Om skovrydning på experimentarium.dk
 Global Forest Watch, app fra World Resources Institute til overvågning af skove

Skovbrug
Klimaforandringer
Bæredygtighed
Iftar

Iftar eller Fatoor er inden for islam det måltid, der indtages efter solnedgang i måneden ramadan. Iftar er afslutningen på ramadanens daglige faste (sawm), mens måltidet før solopgang kaldes for suhoor. Iftar afholdes ofte som fællesmåltid med venner og familie i en moské. Moskéer kan også arrangere iftar for fattige.

Kildehenvisninger 

Ramadan
Måltider
Maria Thorisdottir

Maria Thorisdottir () (født 5. juni 1993) er en kvindelig norsk fodboldspiller, der spiller som forsvar for Manchester United i FA Women's Super League og Norges kvindefodboldlandshold, siden 2015.

Karriere 
Hun har tidligere spillet for Klepp IL i Toppserien, indtil hun i September 2017, skiftede til den engelske topklub Chelsea. I januar 2021 skiftede hun til Manchester United, hvor hun underskrev en kontrakt for to og et halvt år.

Baggrund 
Hende far er den norske kvindelandsholdstræner i håndbold, Thorir Hergeirsson, der oprindeligt er fra Island. Hun har tidligere selv fortid i håndbold, da hun har spillet i Stabæk Håndball og Sola HK i Eliteserien.

Referencer

Eksterne henvisninger 
 
 

Kvindelige fodboldspillere fra Norge
Kvindelige fodboldlandsholdsspillere fra Norge
Fodboldspillere fra Chelsea F.C. Women
Fodboldspillere fra Manchester United W.F.C.
Aurora Mikalsen

Aurora Watten Mikalsen (født 21. marts 1996) er en kvindelig norsk fodboldspiller, der spiller som målvogter for Manchester United i FA Women's Super League og Norges kvindefodboldlandshold, siden 2018. Hun har flere U-landskampe på CV'et.

Hun har tidligere spillet for Kolbotn og Arna-Bjørnar i Toppserien, indtil hun i September 2019, skiftede til den engelske topklub Manchester United, efter at have haft flere træninger med klubben.

Referencer

Eksterne henvisninger 

 

Kvindelige fodboldspillere fra Norge
Kvindelige fodboldlandsholdsspillere fra Norge
Fodboldspillere fra Manchester United W.F.C.
Frederik Ferdinand af Slesvig-Holsten-Sønderborg-Glücksborg (1913-1989)

Prins Frederik Ferdinand til Slesvig-Holsten-Sønderborg-Glücksborg () (født 14. maj 1913 i Gotha, død 31. maj 1989 på Glücksborg Slot) var en tysk prins og officer fra Huset Glücksborg. Han var søn af Prins Albrecht af Slesvig-Holsten-Sønderborg-Glücksborg og sønnesøn af Hertug Frederik af Slesvig-Holsten-Sønderborg-Glücksborg.

Eksterne henvisninger 
 Hans den Yngres efterkommere 

Huset Glücksburg
Sønderborgske fyrstelige
Prinser
Personer fra Gotha
Officerer fra Tyskland
Tyskere i 1900-tallet
Division I i ishockey 1957-58

Division I i ishockey 1957-58 var den 37. sæson af den bedste svenske ishockeyliga. Det var samtidig turneringen om det 34. svenske mesterskab i ishockey for mandlige klubhold. De 16 deltagende klubber var opdelt i to regionale puljer med otte hold i hver, og i hver pulje spillede holdene en dobbeltturnering alle-mod-alle. De to bedste hold fra hver pulje gik videre til SM-serien, hvor de fire hold spillede en ny dobbeltturnering alle-mod-alle.

Mesterskabet blev vundet af Djurgårdens IF, som blev svenske mestre for femte gang og for første gang siden sæsonen 1954-55. Djurgårdens IF var blevet nr. 1 i Division I Syd og vandt derefter fire ud af de seks kampe i SM-serien, hvorved mesterskabet blev sikret med ét points forspring. Sølvmedaljerne gik til Skellefteå AIK, der havde vundet Division I Nord, og som endte SM-serien med tre sejre, en uafgjort og to nederlag, og de blev dermed det indtil da nordligste hold, der vandt SM-medaljer. Bronzemedaljerne blev for anden sæson i træk vundet af Södertälje SK, som havde kvalificeret sig til SM-serien ved at ende på andenpladsen Division I Syd.

De tidligere nidobbelte svenske mestre fra IK Göta endte på ottendepladsen i Division I Nord og rykkede dermed ned i Division II for første gang siden 1924.

Grundspil

Division I Nord

Division I Syd

Slutspil

SM-serien

Spillere 

Djurgårdens IF's mesterhold bestod af følgende spillere:
 Tommy Björkman (1. SM-titel)
 Lars Björn (4. SM-titel)
 Arne Boman (1. SM-titel)
 Bengt Bornström (1. SM-titel)
 Yngve Carlsson (4. SM-titel)
 Gösta Johansson (4. SM-titel)
 Yngve Johansson (4. SM-titel)
 Bengt Larsson (3. SM-titel)
 Karl Lilja (1. SM-titel)
 Owe Malmberg (1. SM-titel)
 Hans Mildh (1. SM-titel)
 Åke Rydberg (1. SM-titel)
 Gösta Sandberg (1. SM-titel)
 Roland Stoltz (1. SM-titel)
 Sven Tumba (3. SM-titel)
 Hans Tvilling (4. SM-titel)
 Stig Tvilling (4. SM-titel)
 Bert Zetterberg (4. SM-titel)

Kilder 
 Hockeyarchives - Championnat de Suède 1957/58  
 Ishockeytabeller - 1957-58  
 Svenska Ishockeyförbundet - Historik - Nationellt  
 Djurgården Hockey - Historia - 1950-1959  
 Hammarby IF - Historia - 1957/58  
 Svenskhockey.com - Allsvenskan 1957/58

Noter 

1957-58
1957-58
Ishockey i 1957
Ishockey i 1958
Amalie Eikeland

Amalie Vevle Eikelund (født 26. august 1995) er en kvindelig norsk fodboldspiller, der spiller som angriber for Reading i FA Women's Super League og Norges kvindefodboldlandshold, siden 2016. Hun har flere U-landskampe på CV'et.

Hun har tidligere spillet for Arna-Bjørnar og IL Sandviken i Toppserien, indtil hun i August 2019, skiftede til den engelske ligaklub Reading.

Hun blev udtaget til den norske trup, mod VM 2019 i Frankrig.

Referencer

Eksterne henvisninger 

 

Kvindelige fodboldspillere fra Norge
Fodboldspillere fra Reading F.C. Women
Kvindelige fodboldlandsholdsspillere fra Norge
Valderøya

Valderøy eller Valderøya er en ø i Giske kommune på Sunnmøre. Den omtales nu som Valderøya af Kartverket. Øen er kommunens mest folkerige med 4.254 indbyggere pr. 1. maj 2020. Kommunecenteret for Giske ligger i Valderhaugstrand på sydenden af øen.

Der er broforbindelse til Vigra over Gjøsund og undersøisk tunnelforbindelse (Valderøytunnelen) til Ellingsøy og Ålesund. Der er også broforbindelse til øen Giske, som igen har tunnelforbindelse til Godøya. Valderøy har hurtigbådsforbindelse til Hareid. I forbindelse med anløbene er der som oftest busforbindelse til og fra Ålesund lufthavn, Vigra.

Valderøy ligger nær Ålesund, og har derfor haft jævn vækst i befolkning da det er let at komme til både Ålesund centrum og de indre bydele. I efteråret 2009 blev bompengeperioden ved Ålesundstunnelerne afsluttet, hvilket har udløst stærkere befolkningsvækst.

Mod vest ligger Ytterland og Skjong. På den sydlige del ligger Valderhaug, og på den østlige del ligger Nordstranda og Skaret. Lidt længer mod nord er Oksnes og Sætra.

 Idrætsklubben på Valderøya hedder IL Valder.
 Avisen Øy-Blikk er blevet udgivet på Valderøya siden 1985.

Historie 

Skjonghelleren på Valderøya er et værdifudlt fortidsminde med aflejringer som blandt andet viser hvordan den magnetiske Nordpol har ændret sig. Man har også fundet rester af fugle og andre dyr som er omkring 30.000 år gamle. 
Skjonghelleren blev udformet i istiden. Højeste naturlige punkt på Valderøy er Signalen som ligger 231 meter over havet.

Et af de ældste huse på Valderøya er Valderøy prestebolig (officielt Giske prestebustad) i Valderhaugstranda.

Kilder og henvisninger 

 «Lokalhistorie for øyane i Giske»

Øer i Møre og Romsdal
Giske
Valderhaugstrand

Valderhaugstrand  er en by der ligger på sydøstsiden af Valderøya nordvest for Ålesund i Møre og Romsdal fylke i Norge som er kommunecenter i Giske kommune. Valderøy fik færgefri fastlandsforbindelse med Ålesund i 1987. Valderhaugstrand grænser til bebyggelserne  Valderhaug i nord og Skjong i sydvest. Byen (som af Statistisk sentralbyrå bliver kaldt Nordstrand) havde 4.180 indbyggere pr. 1. januar 2019.

Kilder og henvisninger 

Byer i Møre og Romsdal
Giske
Krog (efternavn)

Krog er et dansk efternavn afledt af et stednavn, der er navngivet med krog "hjørne", "bøjning".

Kendte personer med dette efternavn omfatter:

 Arnold Krog (1856–1931), dansk arkitekt og maler
 Evald Krog (født 1944), dansk muskelsvindramt
 Gina Krog (1847–1916), norsk politiker og kvindesagsaktivist
 Gustav Frederik Krog Clausen (1880–1949), dansk landskabsmaler
 Kristine Kaas Krog (født 1975), dansk lokalpolitiker
 Lasse Krog Møller (født 1972), dansk kunstner
 Lene Krog (født 1976), dansk forfatter
 Mads B.B. Krog (født 1976), dansk komponist, producer og iværksætter
 Monica Krog-Meyer (født 1950), dansk radiovært
 Nicolai Johan Lohmann Krog (1787–1856), norsk officer, embedsmand, forsvarsminister og førstestatsråd
 Niels Krog Bredal (1733–1778), norsk syngespildigter, musikdramatiker og teaterdirektør
 Peder Krog (1654–1731), dansk-norsk biskop
 Peder Krog Meyer (1780–1819), norsk/dansk biskop
 Peter Krog (født 1950), dansk tidligere redaktør og journalist
 Thomas Krog (født 1971), dansk politiker
 Thomas Nørmark Krog (født 1981), dansk journalist og forfatter

Se også 
 Krog
 Krogen

Kildehenvisninger 

Danske efternavne
Betty Mogensens Boghandel

Betty Mogensens Boghandel er en boghandel i Hjørring. Den er grundlagt af Thøger Petersen i 1826 og er dermed Danmarks ældste boghandel – en titel den overtog efter C.A. Reitzels Boghandel, der lukkede i 2009.

Boghandlen har navn efter Betty Mogensen, der overtog forretningen i 1932. I 1965 blev den mangeårige ansatte Per Bjørnebak Christoffersen medejer. Han er far til forretningens nuværende ejer, Lars Christoffersen, der overtog forretningen i 1991.

Referencer 

Boghandler i Danmark
Danske virksomheder etableret i 1826
Hjørring